ПОКАНА

ЗА ОБЩЕСТВЕНО ОБСЪЖДАНЕ
на инвентаризация на горските територии и изработени горскостопански карти, ловностопански план и план за дейностите по опазването на горските територии от пожари и горскостопански план за горските територии-държавна собственост, в района на дейност на ТП “Държавно ловно стопанство-Кормисош”, ЮЦДП-Смолян.

Регионална дирекция по горите –Пловдив и ТП “Държавно ловно стопанство-Кормисош”, уведомяват обществеността и заинтересованите организации, че е извършена  инвентаризация на горските територии и са  изработени горскостопански карти, ловностопански план и план за дейностите по опазването на горските територии от пожари и горскостопански план за горските територии-държавна собственост, в района на дейност на ТП “Държавно ловно стопанство-Кормисош”.Инвентаризацията на горските територии и плановите документи са изготвени през 2026 г., имат период на действие от 10 години и влизат в сила след утвърждаване от изпълнителния директор на ИАГ-София.


На основание чл. 37, ал.4, чл. 89, ал.3, чл. 128, ал. 2, чл. 141, ал. 2 от Наредба № 18 / 07.10.2015 г. за инвентаризация и планиране в горски територии на 10.08.2026 г. ( понеделник ) от 10:30 часа в сградата на Младежки дом, гр. Лъки, с адрес гр.Лъки, ул. “Хайдушки поляни” № 19, етаж 1, Конферентна зала, ще се проведе ОБЩЕСТВЕНО ОБСЪЖДАНЕ на извършената инвентаризация на горските територии и на изработените горскостопански карти, ловностопански план и план за дейностите по опазването на горските територии от пожари и горскостопански план за горските територии-държавна собственост, в района на дейност на ТП “Държавно ловно стопанство-Кормисош”. 

Материалите от извършената инвентаризация и последващи дейности са на разположение на заинтересованите лица и органи както следва:

В ТП "ДЛС-Кормисош", гр.Лъки , ул. “Хайдушки поляни” № 14 , всеки работен ден от 8:00 до 12:00 и от 13:00 до 17:00 часа, лице за контакт инж.Мариана Чукалова.

В РДГ-Пловдив, гр.Пловдив, бул.”Санкт Петербург” № 57, всеки работен ден от 8:00 до 12:00 и от 13:00 до 17:00 часа , лице за контакт- инж. Антон Бамбалов и инж. Димитър Младенов.

Данните са публикувани и на интернет  страницата на РДГ-Пловдив в раздел "Документи", "Инвентаризация и планиране" на 03.06.2026 г. на адрес: https://plovdiv.iag.bg/data/docs/TP_DLS_KORMISOSH.zip
Становища, писмени предложения и препоръки по предмета на общественото обсъждане се приемат до датата на общественото обсъждане:

· писмено в ТП “ДЛС-Кормисош” гр.Лъки , ул. “Хайдушки поляни” № 14
· на е-mail: dlskormisosh@ucdp-smolian.com
· писмено в РДГ-Пловдив, гр.Пловдив, бул."Санкт Петербург № 57
· на е-mail: rdgplovdiv@gmail.com
За нас е важно да се информираме за мнението и препоръките на гражданите , както и на заинтересованите лица и организации относно развитието на ТП “Държавно ловно стопанство-Кормисош” през следващите 10 години.

